open-index/open-wikipedia-markdown huggingface dataset:
Սերգեյ Դավիդով

**Սերգեյ Խաչատուրի Դավիդով** (), խորհրդային ֆուտբոլիստ, հարձակվող։

## Կենսագրություն
Սերգեյ Դավիդովը ծնվել է 1952 թվականի օգոստոսի 30-ին։

Ֆուտբոլ է խաղացել հարձակվողի դիրքում։ 1970 թվականին ընդգրկվել է Երկրորդ լիգայում հանդես եկող Մայկոպի «Դրուժբայի» հայտացուցակում, բայց ոչ մի անգամ խաղադաշտ դուրս չի եկել։ 1972 թվականին նույն մակարդակում հանդես է եկել Լիեպայայի «Զվեյնիեկսում»։ Նույն մրցաշրջանում ընդգրկվել է Բաքվի «Նեֆթչիի» հայտացուցակում, սակայն գլխավոր թիմի կազմում չի խաղացել՝ սահմանափակվելով դուբլերի մրցաշարում ելույթներով, որտեղ խփել է 1 գնդակ։

1973 թվականին ընդգրկվել է Երևանի «Արարատի» հայտացուցակում, սակայն կրկին չի կարողացել նորամուտը նշել Բարձրագույն խմբում։

1974 թվականին տեղափոխվել է Օդեսայի «Չեռնոմորեց», սակայն երկու մրցաշրջաններում Բարձրագույն խմբում անցկացրել է ընդամենը 3 հանդիպում։ Հանդես է եկել դուբլի հեղինակ՝ դառնալով 9 գոլի հեղինակ։

1976 թվականին ընդգրկվել է «Արարատի» հայտացուցակում ԽՍՀՄ գարնանային և աշնանային առաջնություններում, սակայն ոչ մի հանդիպում չի անցկացրել։ Նույն մրցաշրջանում 17 հանդիպում է անցկացրել Առաջին լիգայում Ռիգայի «Դաուգավայի» կազմում։ 1977 թվականին հանդես է եկել Ռիգայի թիմի կազմում երկրորդ լիգայում, մասնակցել է 15 հանդիպման։ Ընդգրկվել է նաև Լենինգրադի «Դինամոյի» հայտացուցակում, բայց չի մասնակցել խաղերին։

1978 թվականին տեղափոխվել է Վլադիմիրի «Տորպեդո», որտեղ երկրորդ լիգայում խփել է 7 գոլ։

1979 թվականին Լենինգրադի «Դինամոյի» կազմում անցկացրել է մեկ հանդիպում Առաջին լիգայում, սակայն մրցաշրջանի մեծ մասը խաղացել է երկրորդ լիգայում «Դաուգավայի» կազմում՝ 36 հանդիպումներում դառնալով երեք գոլի հեղինակ։ Մնացել է «Դաուգավայում»  նաև հաջորդ տարի։

1981-1991 թվականներին հանդես է եկել Լատվիական ԽՍՀ առաջնությունում Ռիգայի «Ցելտնիեկսի» կազմում։

1992 թվականին, երբ թիմը վերանվանվել է ՍՄ-ԴՍԿ, նրա կազմում խաղացել է Լատվիայի առաջնության Առաջին լիգայում։

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Քարոլայնա Սլիմ

**Քարոլայնա Սլիմ** ( ), ամերիկացի կիթառահար և երգիչ, որը զբաղվել է «պիեմոնտյան բլյուզ» ոճով։ Նրա ամենահայտնի երգերն են եղել «Black Cat Trail»-ը և «I' ll Never Walk In Your Door»-ը։ Նա իր համեմատաբար կարճ երաժշտական կարիերայի ընթացքում օգտագործել է տարբեր կեղծանուններ, մասնավորապես՝ Քաունթրի Փոլ, Ջամին Ջիմ, Լեյզի Սլիմ Ջիմ, Փոլ Հովարդ։ Ընդհանուր առմամբ կատարողը ձայնագրել է 27 երգ, սակայն երաժշտական կարիերայից դուրս նրա կյանքի մասին քիչ բան է հայտնի։ Հայտնի չեն նաև տարբեր բեմական անունների օգտագործման ստույգ պատճառները։

## Կենսագրություն
Քարոլայնա Սլիմը (իսկական անուն՝ Էդվարդ Հյուզ, ) ծնվել է ԱՄՆ-ի Հյուսիսային Կարոլինա նահանգի Լիսբուրգ քաղաքում։ Կիթառ նվագել սովորել է հորից, նրա վրա երաժշտական ազդեցություն են ունեցել Լայթնին Հոփքինսը և Բլայնդ Բոյ Ֆուլերը։ Ավելի ուշ թափառական երաժշտի աշխատանք է գտել Հյուսիսային Կարոլինայի Դյուրեմ քաղաքի շրջակայքում։

1950 թվականին երաժիշտը տեղափոխվել է Նյուարկ՝ Նյու Ջերսի նահանգի ամենամեծ քաղաքը։ Այնտեղ «Savoy» լեյբլում կայացել է նրա դեբյուտը ձայնագրության մեջ՝ Կարոլայնա Սլիմ կեղծանունով։ Նրա առաջին սինգլը՝ «Black Chariot Blues»-ը, ձայնագրվել է 1950 թվականի հուլիսի 24-ին, թողարկվել է «Acorn Records»-ում (Acorn 3015)՝ «Savoy»-ի դուստր լեյբլում։ 1951 և 1952 թվականներին երաժիշտը ութ երգ է ձայնագրել Նյու Յորքի «*King Records*» ստուդիայում՝ այս անգամ օգտագործելով Քաունթրի Փոլ կեղծանունը։ Հենրի Գլովերը, որը այդ ձայնագրությունների ժամանակ հանդիպել է Սլիմին, ավելի ուշ ասել է, որ նա «այն ժամանակ շատ հիվանդոտ երիտասարդ էր»։ Սլիմի ոճը համատեղում էր պիեմոնտյան բլյուզը, որը հատկապես նկատելի էր այնպիսի երգերում, ինչպիսիք են «Carolina Boogie» և Ֆուլլերի «Rag Mama Rag»-ի քավեր տարբերակը՝ Հոփքինսի ազդեցությամբ, որը նրան ավելի ու ավելի շատ էր մղում դեպի Տեխասի բլյուզը։ Երբեմն Սլիմը օգտագործում էր լվացքի տախտակ, ինչպես նաև սովորական կիթառ՝ մի տեսակ ընդգծելով իր կարոլինյան արմատները։

Նրա ձայնագրությունները մեծ ժողովրդականություն չեն վայելել, բայց բավականաչափ վաճառվել են, որպեսզի նա պահպանի իր պայմանագիրը ձայնագրող ընկերության հետ։ 1952 թվականի հունիսին Սլիմը ձայնագրել է «Savoy Records»-ի համար ևս չորս երգ, որոնք վերջիններն էին։

Կարոլինա Սլիմը մահացել է Նյու Ջերսի նահանգի Նյուարկ քաղաքում սրտի կաթվածից, որը տեղի է ունեցել մեջքի հետ կապված խնդիրների վիրահատության ժամանակ։ Նա 30 տարեկան էր։

1994 թվականին «Document Records» լեյբլը թողարկել է «Complete Recorded Works 1950-1952» հավաքածուն («1950-1952 ձայնագրությունների ամբողջական հավաքածու»), որում ներառված էին նրա կյանքի ընթացքում ձայնագրած բոլոր 27 երգերը։

## Ծանոթագրություններ

Կատեգորիա:Ամերիկացի բլյուզ կիթառահարներ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Տակումի Կիտամուրա

**Տակումի Կիտամուրա** (, ), ճապոնացի դերասան, երգիչ և մոդել։ Աշխատում է *Stardust Promotion* գործակալությունում։ Նա Dish խմբի ղեկավարն է։

## Ֆիլմագրություն
### Հեռուստասերիալ

### Ֆիլմեր

## Մրցանակներ և անվանակարգեր

## Ծանոթագրություններ

## Արտաքին հղումներ
*  
* 
* Takumi Kitamura  at wiki informer

Կատեգորիա:Դերասաններ այբբենական կարգով
Կատեգորիա:Ճապոնացի դերասաններ
Կատեգորիա:Ճապոնացի երգիչներ
Կատեգորիա:Ճապոնացի մոդելներ
Տաշլա (Տաշլինսկի շրջան)

**Տաշլա,** գյուղ Ռուսաստանի Օրենբուրգի մարզի Տյուլգանի շրջանի կազմում։ Տաշլինսկի շրջանի և գյուղական խորհրդի։

## Ստուգաբանություն
Բնակավայրն իր անունը ստացել է համանուն Տաշլա գետից, թուրքերենից թարգմանաբար՝ Տաշլի՝ «ժայռոտ»։

## Աշխարհագրություն
Տաշլան գտնվում է Փոքր Նակաս լեռնաշղթայի հարավում՝ Յամանտաու (596,1 մ) լեռան կողմից ձևավորված փոքրիկ հովտում և 509,7 մ բարձրության վրա, գյուղի կենտրոնը գտնվում է ծովի մակարդակից 300 մ բարձրության վրա։ Գյուղից դեպի արևմուտք սկիզբ է առնում Տաշլա գետը (Մեծ Իկայի վտակը)։ Նրա մեջ են թափվում առաջին վտակները՝ առուները և Գրեմուչի Կլյուչ փոքրիկ գետը։

## Պատմություն
աջից|250x250փքս
Գյուղի պատմությունը սերտորեն կապված է Տիմաշևների ընտանիքի՝ ազնվական կալվածքի հիմնադիրների, կառավարիչների և հենց գյուղի պատմության հետ։ Տաշլան հիմնադրվել է 1763 թվականին դատարանի խորհրդական Իվան Լավրենտևիչ Տիմաշևի կողմից (1755 թվականից, հաջորդ բաշկիրական ապստամբության ավարտից հետո, նա դարձավ Օրենբուրգի սահմանային մաքսատան տնօրեն), Բուրզյան և Ուսերգան վոլոստների բաշկիրներից գնված հողի վրա։ Կալվածքի կցաշինությունը պահպանվել է մինչ օրս։

1866 թվականի ցուցակում գյուղը նշված է Տաշլա (Պոկրովսկոյե)։

Թաշլան ունի սպորտային բազա և դահուկային վերելակ։ Տեղի են ունենում մարզական մրցումներ (կանանց սպորտային փառատոն «Օրենբուրգ տիկին» և այլն)։ Նահատակված Սուրբ Մեծ Գեորգի Հաղթանակի պատվին Տաշլայում տաճար է կառուցվել։

## Ծանոթագրություններ

## Արտաքին հղումներ
* Ташлинский сельсовет . Сайт Тюльганского района
* 
* Село Ташла Тюльганского района, история, люди, современность

Կատեգորիա:1774 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Լեա Մասարի

**Լեա Մասարի**, ծնված **Աննա Մարիա Մասետանի** (իտալերեն՝ *Lea Massari,  Anna Maria Massetani.* ), իտալացի դերասանուհի և երգչուհի։ Անունը փոխել է 22 տարեկանում՝ իր փեսացու Լեոյի մահից հետո։

Մասսարին գեղարվեստական կինոյում ճանաչում է ձեռք բերել երկու դերակատարմամբ՝ խաղալով կորած աղջիկ Աննայի դերը Միքելանջելո Անտոնիոնիի *[[Արկած (ֆիլմ)|Արկած]]* (1960 թ.) ֆիլմում, ապա և սեքսուալ առումով վաղ հասունացած 14-ամյա տղայի մոր՝ Կլարայի դերը Լուի Մալի  *Murmur of the Heart* (*Սրտի արատ*, 1971) ֆիլմում։

Մասարին նկարահանվել է ինչպես իտալական, այնպես էլ ֆրանսիական կինոյում։ Հիշարժան են հատկապես նրա դերակատարումներըլ Սերջո Լեոնեի դեբյուտային *«Հռոդոսի կոթողը»* ( *Il Colosso di Rodi*, 1961) կինոնկարում  և միջազգային կոմերցիոն ֆիլմերում, այդ թվում՝ *«Կյանքի բաներ»-ում* ( *Les choses de la vie*, 1970):

Մասարին եղել է Կաննի 1975 թվականի կինոփառատոնի ժյուրիի անդամ։

Ֆրանչեսկո Ռոզիի *«Քրիստոսը կանգ է առել Էբոլիում»* ( *Cristo si è fermato a Eboli*, 1979) ֆիլմում նկարահանվելուց հետո Մասարին արժանացել է «Nastro d'Argento» մրցանակի «Երկրորդ պլանի դերի լավագույն կատարում»  անվանակարգում։

## Մասնակի ֆիլմագրություն
* 1960 — Արկած / *L’avventura* — *Աննա*
* 1961 — Հռոդոսի կոթող / *Colosso di Rodi* — *Դիալա*
* 1962 — Նեապոլի չորս օրը / *Le quattro giornate di Napoli* — *Մարիա*
* 1964 — Աննվաճը / *L’insoumis* — *Դոմինիկա*
* 1964 — Նրանք արևելք էին գնում / *Italiani brava gente* — *դրվագ*
* 1964 — Ողբ՝ բանդիտի համար / *Llanto por un bandido* — *Մարիա*
* 1965 — Զինվորական աղջիկներ / *Le soldatesse* — *Տուլա*
* 1970 — Կյանքի մանրուքներ / *Les choses de la vie* — *Կատրին*
* 1971 — Աղմուկ՝ սրտի մեջ / *Le souffle au coeur* — *Կլարա*
* 1972 — Նապաստակի վազքը դաշտերով / *La course du lièvre à travers les champs* — *Շուգար*
* 1972 — Հանգստի առաջին գիշերը / *La prima notte di quiete* — *Մոնիկա*
* 1973 — Անհասանելի նպատակ / *Impossible Object* — *կին*
* 1975 — Ահը քաղաքի գլխին / *Peur sur la ville* — *Նորա*
* 1978 — Աննայի հանդիպումները / *Les rendez-vous d’Anna* — *Աննայի մայր*
* 1979 — Քրիստոսը կանգ է առել Էբոլիում / *Cristo si è fermato a Eboli* — *Լուիզա*
* 1984 — Յոթերորդ թիրախը / *La 7ème cible* — *Նելլի*

## Ծանոթագրություններ

## Արտաքին հղումներ
* 

Կատեգորիա:Դերասանուհիներ այբբենական կարգով
Կատեգորիա:Իտալացի դերասանուհիներ
Կատեգորիա:Իտալացի երգչուհիներ
Կատեգորիա:Իտալացի մոդելներ
Կատեգորիա:Բեմական կեղծանուններ
Էդվարդ Մունկի նկարների ցանկ (1928-1944)

[thumb|[Էդվարդ Մունկի նկարների ցանկ (1880-1885)|1880-1885, 1886-1892, 1893-1898, 1899-1902, 1903-1905, 1906-1908, 1909-1913, 1914-1927, **1928-1944**]]
**[[Էդվարդ Մունկ]]ի () ստեղծագործությունների ցանկ (1928-1944)**։ Ցանկը նորվեգացի նկարիչ, սիմվոլիստ, փորագրող և էքսպրեսիոնիստ Մունկի ստեղծագործությունների թվարկն է՝ ըստ համապատասխան տարեթվերի։ Հեղինակը ողջ ստեղծագործական կյանքում նկարել է 1789 նկար՝ 1880-ից 1943 թվականն ընկած ժամանակահատվածում։ Երբ 1944 թվականի հունվարի 23-ին նկարիչը մահանում է, նրա մոտ հաշվվել է 1006 նկար։

1940 թվականի ապրիլի 18-ին, երբ Նացիստական Գերմանիան օկուպացրեց Նորվեգիայի տարածքը, Մունկն իր ստեղծագործությունները կտակում է Օսլո համայնքին։ Հետագայում այդ նկարները տեղ գտան Մունկի թանգարանում, Օսլոյում։ Մյուս ամենախոշոր հավաքածուն գտնվում է Նորվեգիայի ազգային պատկերասրահում, որտեղ ցուցադրվում է Մունկի ամենահայտնի նկարներից մեկը՝ «Ճիչը»՝ նկարված մատիտով՝ ստվարաթղթին։ Վերջինս ստեղծվել է 1893 թվականին․ այն «Կյանքի ֆրիզ''»'' շարքի ներից է, որտեղ հեղինակը հետազոտել է կյանքին վերաբերող հարցերը՝ սեր, վախ, մահ, մելանխոլիա, տագնապ։

Շատ ներ կան մասնավոր հավաքածուներում և աշխարհի տարբեր թանգարաններում, որոշներն անհետ կորել են կամ ոչնչացել։ Մունկի թանգարանը համարվում է ամենակարևորը, քանի որ այստեղ է պահպանվում նրա նկարների ամենամեծ հավաքածուն։

Ներքոհիշյալ ցուցակը կազմվել է 2008 թվականին՝ ըստ Գեր Վուլի կատալոգ-ռեզոնի։

## Նկարների ցանկ

## Տես նաև
* Էդվարդ Մունկ
* Կյանքի ֆրիզ
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)

## Ծանոթագրություններ

## Գրականություն
* 
* 
* 
* 

Կատեգորիա:Գեղանկարչական ստեղծագործություններ
Կատեգորիա:Էդվարդ Մունկի նկարներ
Կատեգորիա:Էքսպրեսիոնիզմ
Կատեգորիա:Կերպարվեստ
Կատեգորիա:Կյանքի ֆրիզ
Կատեգորիա:Նկարների ցանկեր
Կատեգորիա:Նորվեգիայի արվեստ
Little Wing

«**Little Wing**», երգ, որը գրվել է Ջիմի Հենդրիքսի կողմից և ձայնագրվել է The Jimi Hendrix Experience խմբի կողմից 1967 թվականի հոկտեմբերի վերջին *Olympic Studios*-ում (Լոնդոն)։ Այս ստեղծագործությունը ներառվել Է Rolling Stone ամսագրի բոլոր ժամանակների 500 մեծագույն երգերի ցանկում։

## The Jimi Hendrix Experience
«Little Wing»-ը ընդգրկվել է «**» խմբի երկրորդ ալբոմում (վեցերորդ թրեք, նախավերջինը սկավառակի առաջին կողմում, մոտ երկուսուկես րոպե տևողությամբ)։ Երաժշտական քննադատների խոսքով՝ սա «գեղեցիկ, մտախոհ բալլադ է»՝ կիթառի նուրբ փսիխոդելիկ-ջազային հնչողությամբ, որը վկայում է երաժշտի վարպետության զգալի աճի մասին։ «Little Wing»-ը դարձել է Հենդրիքսի ամենահայտնի ստեղծագործություններից մեկը, որը նա հաճախ կատարել է համերգների ժամանակ։ Այն ընդգրկվել է նրա մահից հետո հրատարակված «*[[Hendrix in the West]]*» (1972) և «*[[The Jimi Hendrix Concerts]]*» (1982) ալբոմներում, ինչպես նաև հետագա բազմաթիվ հավաքածուներում։

## Այլ կատարումներ
Երգը տարբեր ժամանակներում կատարել են բազմաթիվ այլ երաժիշտներ, այդ թվում՝ Էրիկ Կլեպտոնը, Սթիվի Ռեյ Վոնը, Սթինգը («*[[…Nothing Like the Sun]]*» ալբոմ), Ջեֆ Բեքը («*Live+*» համերգային ալբոմ, 2015), Սթիվ Վայը և այլք։

Էրիկ Կլեպտոնն բազմիցս այս երգը կատարել է տարբեր տարիների և տարբեր երաժիշտների հետ, այդ թվում՝  Derek and the Dominos խմբի (*[[Layla and Other Assorted Love Songs]]* ալբոմ, 1970) հետ, այնուհետև բազմիցս կատարել է իր համերգներին, այդ թվում՝  *[[Eric Clapton’s Rainbow Concert]]* (1973), *[[Crossroads 2: Live in the Seventies]]* (1974 թվականի ձայնագրություն, հրատարակվել է 1996 թվականին), *[[Crossroads Guitar Festival#1999 festival|Eric Clapton & Friends in Concert]]* (Sheryl Crow-ի հետ, 1999), *[[Live in San Diego]]* (2016),  «*[[Live from Madison Square Garden]]*» (Սթիվ Ուինվուդի հետ, ձայնագրվել է 2008 թվականին, հրատարակվել է 2009 թվականին)։

## Ծանոթագրություններ

## Գրականություն

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

Կատեգորիա:Էրիկ Կլեպտոնի երգեր
Happy Home

«**Happy Home**», դանիացի DJ Hedegaard-ի և Lukas Graham խմբի երգը։ Այն գրվել է Լուկաս Ֆոկամերի հետ միասին։ Թողարկվել է *Copenhagen Records* լեյբլում՝ Դանիայի *Universal Music*-ի հետ համատեղ։ Սինգլը զբաղեցրել է 1-ին հորիզոնականը Դանիայի հիթ-շքերթում։ Երգը ռոտացիայի մեջ է եղել Դանիական R3 ռադիոկայանում։

Նորվեգական թոք-շոուում երգի կատարումից հետո Նորվեգիայում վաճառքով երեք անգամ հավաստագրվել է որպես «պլատինե»՝ զբաղեցնելով 4-րդ տեղը VG-lista-ում, որը Նորվեգիայի պաշտոնական սինգլների հիթ-շքերթն է։ Բացի այդ, երգը հայտնվել է շվեդական *sverigetopplistan* պաշտոնական հիթ-շքերթի լավագույն 40-յակում։

## Մրցանակներ
2014 թվականին Գոդու Հեդեգաարդը Դանիական երաժշտական մրցանակաբաշխության (Danish Music Awards) ժամանակ արժանացել է «Տարվա պրոդյուեր» մրցանակին «Happy Home» անվանակարգում։

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
# HEDEGAARD
# Senkveld med Thomas og Harald
# Lukas Graham høster kæmpe international succes: Nu kommer musikvideoen alle har ventet på: I dag blev spændingen udløst og musikvideoen til hittet 'Happy Home' frigivet.
# Danishcharts.com — Hedegaard — happy Home . Tracklisten.
# «Norwegiancharts.com — Hedegaard — happy Home» — VG-lista.
# Swedishcharts.com — Hedegaard — happy Home — Singles Top 100.

Կատեգորիա:2014 երգեր
Accidentally in Love

**«Accidentally in Love»**, ամերիկյան Counting Crows  ռոք խմբի երգը, որը ձայնագրվել է 2004 թվականին։ Որպես հեղինակ հանդես են եկել խմբի անդամները, ձայնագրության պրոդյուսերն է Բրենդան Օ'Բրեյնը։

Այն դարձել է «Շրեկ 2» անիմացիոն ֆիլմի սաունդթրեքը և որպես սինգլ թողարկվել է 2004 թվականի հուլիսին։ Երգը կոմերցիոն հաջողություն է ունեցել՝ ընդգրկվելով բազմաթիվ երկրների հիթ-շքերթների Թոփ-40-ում։

Երգը ստացել է այնպիսի մրցանակների անվանակարգեր, ինչպիսիք են «Ոսկե գլոբուս», «Գրեմմի», «Օսկար»։

## Երգացանկ

**UK 7-inch picture disc single**
:A1. "Accidentally in Love"
:B1. "American Girls" (live in Oslo)
:B2. "If I Could Give All My Love (Richard Manuel Is Dead)" (live in Oslo)

**UK CD single**
# "Accidentally in Love"
# "American Girls" (live in Oslo)
# "If I Could Give All My Love (Richard Manuel Is Dead)" (live in Oslo)
# "Accidentally in Love" (video)

**European CD single**
# "Accidentally in Love" – 3:09
# "American Girls" (live in Oslo) – 4:29

**Australian CD single**
# "Accidentally in Love" – 3:09
# "Miami" (live in Oslo) – 4:59
# "Accidentally in Love" (video) – 3:09

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
*
Տանո Չիմառոզա

**Տանո Չիմառոզա**, իսկական անունը՝ *Գաետանո Սիսկո*, (իտալերեն՝ *Tano Cimarosa*, *Gaetano Cisco.* ), իտալացի դերասան, սցենարիստ և կինոռեժիսոր ։  Մասնակցել է ավելի քան հիսուն ֆիլմերի նկարահանումներին։

Նա մարմնավորել է «Դարբնի» կերպարը 1988 թվականի օսկարակիր *«Cinema Paradiso»* ֆիլմում։ Իսկ սարսափ ֆիլմերի սիրահարները հիշում են նրան որպես 1975 թվականին նկարահանված *«Սև մտորումներ» ֆիլմի* ռեժիսորի։ Խորհրդային կինոհանդիսատեսին էլ ծանոթ էր «Իտալացիների անհավանական արկածները Ռուսաստանում» կատակերգությունից, որտեղ մարմնավորում է մաֆիոզո Ռոզարիո Ագրոյին։

Համարվում է աչքի ընկած խարակտերային դերասան։ Խաղացել է ոչ միայն կինոկատակերգություններում, այլև դրամատիկ ֆիլմերում՝ հաճախ մարմնավորելով սիցիլիացու կարծրատիպային կերպարներ։

1970-ական թվականների վերջերին-1980-ականների սկզբներին հանդես է եկել որպես սուր դիպաշար ունեցող մի քանի ֆիլմերի ռեժիսոր։

Մահացել է 2008 թվականին։ 2011 թվականին նրա մասին վավերագրական մի ֆիլմ է թողարկվել՝ *Lo chiamavano Zecchinetta* վերնագրով (ռեժիսոր՝ Նիկոլա Պալմերի)։
## Ընտրված ֆիլմագրություն

### Որպես դերասան

* 1963 — / *La Smania addosso* — *Ումբերտո*
* 1963 — / *Mare matto*
* 1968 — Բվի օրը ― *Ձեկինետա*
* 1968 — Ապահովագրական ընկերության բժիշկը
* 1970 — Ամենասիրուն կինը — *Գաետանո Չիմառոզա*
* 1971 — Դատին սպասելիս
* 1972 — Man Called Amen
* 1973 — Իտալացիների անհավանական արկածները Ռուսաստանում — *մաֆիոզո Ռոզարիո Ագրո* (ռուսերեն կրկնօրինակում հնչյունավորել է Միխայիլ Գլուզսկին)
* 1974 — Ինչու են սպանում դատավորներին — *Տանո Բառա*
* 1974 — Հաց ու շոկոլադ
* 1978 — Ծնկաչոք մարդը — *Սեբաստիանո*
* 1988 — «Պարադիզո» նոր կինոթատրոնը
* 1992 — Հարգված մարդը — *Նինոյի հայր*
* 1994 — Զուտ ձևականություն
* 1995 — Աստղերի ֆաբրիկա — *Բորդոնարո պապիկ*

### Որպես ռեժիսոր

* *Reflections in Black* (1975) aka *Vice Wears Black Hose*
* *Մահվան որս* (1977, նաև սցենարիստ)

## Կենսագրություն
Luigia Miniucchi, *Il mondo di Tano Cimarosa. 50 anni di cinema italiano*, Bess Edizioni հրատարակչություն, 2006. 160 էջ։

## Ծանոթագրություններ

## Արտաքին հղումներ

* 

Կատեգորիա:Իտալացի ռեժիսորներ
Կատեգորիա:2008 մահեր
Կատեգորիա:1922 ծնունդներ
Կատեգորիա:Իտալացի դերասաններ
Կատեգորիա:Իտալացի կինոռեժիսորներ
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Let’s Call the Whole Thing Off

«**Let’s Call the Whole Thing Off**», երգ, որը գրել են կոմպոզիտոր Ջորջ Գերշվինը և երգահան Այրա Գերշվինն ամերիկյան «Պարե՞նք» ֆիլմի համար, որը թողարկվել է 1937 թվականին։

Ֆիլմում Ֆրեդ Ասթերը և Ջինջեր Ռոջերսը երգում են այն Նյու Յորքի կենտրոնական զբոսայգում անվաչմուշկներով սահելիս/պարելիս։

Երգը առավել հայտնի է «You like to-may-toes  and I like to-mah-toes » և այլ տողերով, որոնցում համեմատվում են գլխավոր հերոսների տարածաշրջանային առոգանությունները։

## Ճանաչում
Ամերիկյան կինոարվեստի ինստիտուտը տեղադրել է այս երգը (1937 թվականի «Պարե՞նք» ֆիլմի տարբերակը) ամերիկյան ֆիլմերի հարյուր լավագույն երգերի ցուցակի 34-րդ հորիզոնականում։

## Ծանոթագրություններ

## Գրականություն
* 
* 

Կատեգորիա:1937 երգեր
Ուլուբաբյան փողոց (Ստեփանակերտ)

**Ուլուբաբյան փողոց**, փողոց Արցախի Հանրապետության մայրաքաղաք Ստեփանակերտում։ Սկիզբ է առնում Մարտունու փողոցի հարավ-արևելյան հատվածից և ձգվելով դեպի հարավ՝ ավարտվում է Կրկժան թաղամասի հարավում։ Փողոցից սկիզբ են առնում՝ Մարետա Շահինյան փողոցը և համանուն ու Ուլուբաբյան նրբանցքները։ Հյուսիսում, փողոցի հետ հատվում է՝ Արշակ Առուշանովի փողոցը, իսկ Սախարովի փողոցը ավարտվում է։ Հարավում հատվում է Հրանտ Գալստյան փողոցով։ Փողոցն անվանակոչվել է ի պատիվ հայ գրող, պատմաբան Բագրատ Ուլուբաբյանի։

2023 թվականի սեպտեմբերի 19-20-ին ադրբեջանական զինված ուժերի լայնամասշտաբ ագրեսիայի և Արցախի Հանրապետության բնակչության էթնիկ զտումների հետևանքով ամբողջովին հայաթափվել է Ստեփանակերտ քաղաքը և անցել ադրբեջանական զինված ուժերի վերահսկողության տակ։

## Ծանոթագրություններ

Կատեգորիա:Ստեփանակերտի փողոցներ
Ջակոմո Ռոսի-Ստյուարտ

**Ջակոմո Ռոսի Ստյուարտ** (իտալերեն՝ **Giacomo Rossi Stuart.** ), իտալացի կինոդերասան, ով 1953-1989 թվականներին նկարահանվել է ավելի քան 80 ֆիլմերում

## Կենսագրություն
Ծնվել է Տոդիում իտալացի հորից և շոտլանդացի մորից։ Երիտասարդ տարիներին շատ հաջողակ մարզիկ էր. մասնակցել է հնգամարտի մրցումների։ Դերասանությամբ հետաքրքրվելուց հետո սովորել է Նյու Յորքի Դերասանական ստուդիայում։

1950-ականների վերջից մինչև 1970-ականների վերջը եղել է իտալական ժանրային կինոյի գլխավոր դերասաններից մեկը։ Հռչակվել է հատկապես խաղալով իտալական վեստեռններում (Spaghetti Western, Western all'italiana): Դերասանությամբ են զբաղվել նաև նրա երեխաները՝ որդին ՝ Քիմ Ռոսսի Ստյուարտը և դուստրը ՝ Վալենտինա Ռոսսի Ստյուարտը, ով միաժամանակ կասկադյորուհի է։

## Ընտրված ֆիլմագրություն
* 1955 – Կարմիր թիկնոցը
* 1956 – Պատերազմ և խաղաղություն - *երիտասարդ կազակ (տիտրերում նշված չէ)
* 1957 – Հրաժեշտ զենքին – *կարաբիներ (տիտրերում նշված չէ)
* 1958 – Մատեռայի կոմնսը – *դուքս Պաոլո Բրեսսի
* 1959 – Կալտիկին՝ անմահ հրեշը  — *պրոֆեսոր Ռոդրիգեսի օգնական
* 1959 – Մեծ գրոհի գիշերը 
* 1960 – Խայտառակված հինգ կին
* 1962 — Լեգենդ Էնեասի մասին — *Էվրիլեոս
* 1962 – Ամենակարճ օրը 
* 1962 – Սոդոմ և Գոմոր – *Իշմաել
* 1963 – Ռուսաստանցի Կատերինան – Ստանիսլավ Պոնյատովսկի
* 1963 – Մենամարտ Տեխասում
* 1963 — Զոռոն ու երեք հրացանակիրները – *Աթոս
* 1963 – Արյունոտ դաշույններ
* 1964 – Կոտորած Մեծ կանյոնում – *շերիֆ Բարտ Քուլ
* 1964 – Վերջին մարդը Երկրի վրա — *վամպիրի վերածված Բեն Քորթման
* 1965 – Սպարտակի վրեժը – *Ֆուլբիուս
* 1965 – Գլխակերների կղզու գաղտնիքը
* 1966 – «Վախ» գործողությունը — *Փոլ Էսվայ
* 1966 – Մոլորակների պատերազմը — *հրամանատար Ռոդ Ջեքսոն
* 1966 – Արյան դիմաց՝ արյուն 
* 1967 – Ոսկե սֆինքսը 
* 1968 – Զոռո։ Աղվեսի ոգին — *Դոն Պեդրո
* 1968 – Չե Գևարա – *Պրադո
* 1969 – Հնգյակի բանակը – *մեքսիկացի սպա
* 1969 – Այդ անիծյալ պարեկը
* 1970 – Շնաճանճերի բույնը
* 1970 – Չերչիլի ընձառյուծները – *մայոր Փաուել
* 1971 – Մութի մեջ մի բան է թաքուն մոտենում – *Դոնալդ Ֆորեսթ
* 1971 – Գիշերն Էվելինը դուրս եկավ շիրմից  — *դոկտոր Ռիչարդ Թիմբերլեյն
* 1971 – Կրկնորդը – *Ջովանիի եղբայր
* 1972 — Լուսնային մաշկով աղջիկը – *Ջակոմո
* 1972 – Կարմիր վարդեր ու կանաչ պղպեղներ
* 1972 – Կնքահայրը – *դրվագ 
* 1972 – Իմ անունն է Շանհայցի Ջո — *Թրիկկի
* 1972 — Դեղին մետաքսից յոթ գլխաշոր – *Վիկտոր Մորգան
* 1973 — Ո՝նց կարելի է էդքան տականք լինել, տեսուչ Քլիֆ – *իտալացի գանգստեր Մարկո
* 1973 – Մահը ժպտում է մարդասպանին 
* 1974 – Մուսոլինի. վերջին գործողությունը – *Ջեք Դոնատի
* 1974 – Դեպքեր օրինավոր մարդկանց կյանքից – *Ռիկարդո Մուռի
* 1975 – Զոռո – *կապիտան Ֆրից ֆոն Մերկել (նահանգապետի համհարզ)
* 1975 – Արնախումը՝ պարբաշի – *կոմս Ռիչարդ Մառնակ
* 1976 – Էմանուելն Արևելքում – *Ջիմի
* 1977 – Կազանովան և ընկ. – *դրվագ
* 1978 – Մեծ ճակատամարտ – *ամերիկյան ջոկատի հրամանատար
* 1978 – Ֆիլո Վանս – *Քլիվեր
* 1979 – Յոթ սպանիչ կին – *Էնրիկո
* 1989 – Գեհենի դարպասը – *դոկտոր Ջոնս

## Ծանոթագրություններ

## Արտաքին հղումներ
* 
* Giacomo Rossi Stuart at AllMovie

Կատեգորիա:1994 մահեր
Կատեգորիա:1925 ծնունդներ
Կատեգորիա:Իտալացի դերասաններ
Կատեգորիա:Հեռուստատեսային դերասաններ
Կատեգորիա:Իտալացի սցենարիստներ
Վսևոլոդ Երմակով

**Վսևոլոդ Վիկտորովիչ Երմակով** (, ), ռուս ֆուտբոլիստ, դարպասապահ։

## Կենսագրություն
Վսեվոլոդ Երմակովը ծնվել է Սանկտ Պետերբուրգում։ Ֆուտբոլով զբաղվել սկսել է «Նևսկի Զավոդ» թիմում։ 14 տարեկանում տեղափոխվել է «Կրասնոդար» ՖԱ ակադեմիա։

2014 թվականի հուլիսին վարձավճարով տեղափոխվել է հայկական «Շիրակ»։ Նոր թիմի կազմում նորամուտը նշել է 2014 թվականի հուլիսի 10-ին Կարագանդայի «Շախտյորի» դեմ Եվրոպայի լիգայի որակավորման առաջին փուլի խաղում։ Սակայն արդեն հուլիսի 29-ին վերադարձել է «Կրասնոդար»։

2015 թվականի հուլիսի 1-ին ազատ գործակալի կարգավիճակով վերադարձել է «Շիրակ», որի կազմում մասնակցել է Եվրոպա լիգայի 2015/16 մրցաշրջանի ընտրական փուլի 4 հանդիպման։ 2015 թվականի օգոստոսի 7-ին պայմանագիր է կնքել Արմավիրի «Տորպեդո» ֆուտբոլային ակումբի հետ։

2017 թվականի փետրվարի 27-ին ազատ գործակալի կարգավիճակով երրորդ անգամ դարձել է «Շիրակի» ֆուտբոլիստ։

## Ձեռքբերումներ
* Հայաստանի գավաթակիր (1) - 2016/17

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Շիրակի ֆուտբոլիստներ
Սիրվարդ Չիլինկիրյան

**Սիրվարդ Չիլինկիրյան** () օրիորդական ազգանունը՝ Աստարջյան, բուլղարահայ պարուսույց։ Շումենի հայ համայնքում հայտնի որպես «Սիրվարդ քույրիկ»։

## Կենսագրություն
Սիրվարդ Սարգսի Աստարջյանը ծնվել է 1926 թվականի սեպտեմբերի 28-ին Դոբրիչում (նախկին Պազարջիկ, որը տարբերվում է ներկայիս Պազարջիկից), որն այդ ժամանակ պատկանում էր Ռումինիայի թագավորությանը։ Տասնինը տարեկան պատանին հաճախում է պարային խմբերի ելույթներին։ 1946 թվականին ամուսնացել է Նորայր Չիլինկիրյանի հետ և բնակություն հաստատել Շումենում։ Նույն տարում մոր՝ տիկին Սիրանուշի օգնությամբ թողարկվեց առաջին պարը. վեց աղջիկներ, հայկական տարազներով, զգացմունքով ու ոգևորությամբ բեմականացրին «Սարին ձյուն է ընկել» ներկայացումը։

Երկրորդ համաշխարհային պատերազմից հետո՝ նորանկախ Բուլղարիայի ժողովրդական հանրապետությունում, ստեղծում է Շումենի Վարդան Մամիկոնյան հայկական դպրոցի տասներկու աղջիկներից բաղկացած պարախումբ։ 1947 թվականին հայկական «Շումեն» պարախումբը Բուլղարիայի փոքրամասնությունների համույթների մեջ առաջատար էր և հանդես եկավ մայրաքաղաք Սոֆիայում կայացած եզրափակիչ համերգին։ Նույն թվականին ստեղծվեց նվագախումբ՝ երեք մանդոլիններով, երկու ակորդեոնով և փողային գործիքով։ Հետագա տարիներին պարային խմբի անդամների քանակը հասավ 35 հոգու։

Սիրվարդ Չիլինկիրյանը երկու անգամ այցելել է Խորհրդային Հայաստան՝ վերապատրաստումների։ Բուլղարիայում նա ավարտել է պարուսույցի դասընթացները և ունի սիրողական պարային խմբերի առաջին կարգի ղեկավար։ 1952 թվականին հրավեր է ստացել ղեկավարելու Շումենի նորաստեղծ թուրքական թատրոնի պարախումբը։ Դրանով նա արժանացել է Բուլղարիայի թուրքական թատրոնների երկու ստուգատեսների առաջին մրցանակներին։

Որպես պարուսույց և պարախմբերի ղեկավար իր երկար տարիների նվիրյալ և անձնվեր աշխատանքի համար երկու անգամ պարգևատրվել է Կյուրեղի և Մեթոդիոսի երկրորդ աստիճանի շքանշաններով՝ «Ժողովրդական իշխանության 25 տարի», «Ապրիլյան ապստամբության 100 տարի» մեդալներով։ « Ակտիվ մշակութային գործունեության շքանշան . Նա նաև երկրորդ և երրորդ հանրապետական փառատոների և սպարտակիադայի ոսկե մեդալների դափնեկիր է։

Մահացել է 1997 թվականի հունվարի 18-ին։

## Տես նաև
* Վարդանյան նախակրթարան

## Ծանոթագրություններ

Կատեգորիա:Բուլղարահայ պարուսույցներ
Կատեգորիա:Պարուսույցներ այբբենական կարգով
Կատեգորիա:Հայերը Շումենում
Սրճային ժելե

**Սրճային ժելե** (), սուրճի համով և բույրով  քաղցր ժելե։ Սրճային ժելեն իր ժամանակներում տարածված էր բրիտանական և ամերիկյան խոհարարական գրքերում, բայց ներկայումս այն առավել հայտնի է Ճապոնիայում, որտեղ այն կարելի է գտնել գրեթե բոլոր ռեստորաններում և խանութներում։ Բացի այդ, սրճային ժելեն երբեմն ներառված է Ճապոնական հանրակրթական դպրոցների ճաշարանների դպրոցական ճաշերի ճաշացանկում։

## Պատմություն

Սրճային ժելեի բաղադրատոմսերը հայտնվել են Անգլիայում 1817 թվականին հրատարակված խոհարարական գրքերում։ Ամենաառաջին բաղադրատոմսերում առաջարկվում էր խառնել սուրճը դոնդողանման հորթի ժելեի և իսինգլասի հետ։ Փաթեթավորված ժելատինի վաճառքում հայտնվելուց հետո բաղադրատոմսերի մեծ մասում պարզապես նշվում էր, որ ժելատինը պետք է լուծվի տաք սուրճի մեջ, այնուհետև պետք է լցնել ֆորմայի մեջ։

20-րդ դարի սկզբին սրճային ժելեն առաջարկվում էր որպես տաք սուրճի ավելի առողջ այլընտրանք, որպեսզի ժելատինը ներծծի ստամոքսի ավելցուկային թթուները։

Jell-O ընկերությունը 1918 թվականին թողարկեց սրճային ժելեի շարք, բայց աղանդերն այդպես էլ չստացավ լայն տարածում Նոր Անգլիայի սահմաններից դուրս։ Այսօր սրճային ժելեն դեռ կարելի է գտնել Ռոդ-Այլենդում, Մասաչուսեթսում և Նոր Անգլիայի այլ նահանգներում։ Բոստոնի Durgin-Park ռեստորանը, որը բացվել է 1827 թվականին, դեռ առաջարկում է սուրճի ժելե, որը պատրաստվում է նախորդ օրվա մնացած սուրճից։

Ճապոնական սրճային ժելեն մշակվել է Տայսոյի ժամանակաշրջանում (1912-1926 թվականներ) որպես եվրոպական ժելեի տեսակների իմիտացիա։ Այն գրավել է ժամանակակից, արևմտյան նորաձևության ճաշակով երիտասարդներին և հայտնի է դարձել սուրճի մշակույթի հետ մեկտեղ։ Սուրճի ժելեն չի զիջում դիրքերը Ճապոնիայում և լայնորեն հասանելի է ամբողջ երկրում։ 2016 թվականին Starbucks-ը Ճապոնիայում գործարկեց Ֆրապուչինո սրճային ժելեի տարբերակը։

## Նկարագրություն
Ճապոնական սրճային ժելեն պատրաստվում է քաղցրացված սուրճից՝ ավելացվելով  ջրիմուռներից ստացված ժելատինանման ագար-ագարան։ Ճապոնիայում տարածված է նաև սրճային ժելեն վերևից հարած սերուցքով զարդարելը։ Եվրոպական և ամերիկյան բաղադրատոմսերում ագար-ագարի փոխարեն օգտագործվում է ավանդական ժելատին։

Սրճային ժելեն հաճախ կտրատում են խորանարդաձև և մատուցում տարբեր աղանդերի, ուտեստների և խմիչքների հետ։ Սրճային ժելեի խորանարդները երբեմն ավելացվում են միլքշեյք, զովացուցիչ ըմպելիքների կամ Սանդեյ պաղպաղակի մեջ։ Սուրճի դոնդողը հաճախ ավելացվում է նաև մի բաժակ տաք կամ սառը սուրճի մեջ՝ սերուցքով և օշարակով՝ ավելացված ըստ ճաշակի։ Խտացրած կաթը լցնում են սառեցված սրճային ժելեի խորանարդների վրա ամանի մեջ, և ուտում գդալով։

## Մշակույթի և արվեստի
*The Disastrous Life of Saiki K.* մանգայի և անիմեի գլխավոր հերոս Սաիկի Կուսուոն ունի թուլություն սրճային ժելեի հանդեպ։

## Ծանոթագրություններ

## Գրականություն
* 

Կատեգորիա:Ճապոնական խոհանոց
Կատեգորիա:Սուրճ
Աղթամարի կաթողիկոսների ցանկ

[մինի|[Սուրբ Խաչ եկեղեցի (Աղթամար)|Սուրբ Խաչ եկեղեցին վերջին կաթողիկոս Խաչատուր Բ Շիրոյան կաթողիկոսի օրոք (1890)]]
**Աղթամարի կաթողիկոսների ցանկ**, Հայաստանյայց Առաքելական Սուրբ Եկեղեցու գոյություն չունեցող նվիրապետական աթոռի՝ Աղթամարի կաթողիկոսության (1113-1895) հոգևոր առաջնորդների ցանկ։

Աղթամարի կաթողիկոսության առանձնացումը կապված է Արծրունիներից ծագուցող Դավիթ եպիսկոպոսի հետ, որը հրաժարվել է հնազանդվել Հռոմկլայում գահակալող քսանամյա երիտասարդ Գրիգոր Գ Պահլավունուն կաթողիկոսին և իրեն հռչակել է «Ամենայն Հայոց կաթողիկոս»։ Կաթողիկոսությունը գոյություն է ունեցել շուրջ ութ դար և դադարացրել է գործունեությունը համիդյան ջարդերի տարիներին։

Ստորև ներկայացված է ցանկն ըստ Ն.Ակինյանի․

* Դավիթ Ա (1113 – մոտ 1165)
* Ստեփանոս Ա Ալուզ (մոտ 1165 – մոտ 1185/90)
* Անանուն (Աթոռակալության տարիներն անհայտ են)
* Ստեփանոս Բ Նկարեն (հիշատակվում է 1223 – մահ. 1272)
* Ստեփանոս Գ Տղա Սեֆեդինյան (1272 – մոտ 1296)
* Զաքարիա Ա Սեֆեդինյան (1296 – 1336)
* Ստեփանոս Գ (հիշատակվում է 1340 թվականից – մահ. 1346)
* Դավիթ Բ (1346 – մոտ 1368), զուգահեռ կաթողիկոս է հիշվում Ներսես Բոլատը (1316, 1324, 1371)
* Աբրահամ Ա  (1368-1369)
* Աբրահամ Բ  (1368-1369)
* Զաքարիա Բ Նահատակ (1369 – 1393)
* Դավիթ Գ (1393 – 1433)
* Զաքարիա Գ (1434–64)
* Ստեփանոս Դ Տղա (1465–89)
* Զաքարիա Դ (1489 – մոտ 1496)
* Ատոմ (հիշատակվում է 1496-1510)
* Հովհաննես (հիշատակվում է 1512-ին)
* Գրիգորիս Ա (Մեծ) (մոտ 1512 – մոտ 1544)
* Գրիգորիս Բ Սեֆեդինյան, Աղթամարցի (Փոքր) (մոտ 1544 – մոտ 1586)
* Աբրահամ Գ (1610-)
* Գրիգորիս Գ Փոքր (հիշատակվում է 1595, 1602, 1604, 1605)
* Մարտիրոս Գուրջի Փշրուկ (1660 – 1662)
* Պետրոս (մահ. 1670)
* Ստեփանոս (հիշատակվում է 1671-ին)
* Փիլիպպոս (հիշատակվում է 1671-ին)
* Կարապետ (հիշատակվում է 1677-ին)
* Հովհաննես Թութունջի (հիշատակվում է 1679-ին)
* Թովմա Ա (1681 – 1698), հակաթոռ կաթողիկոսն էր Ավետիսը (հիշատակվում է 1698-ին)
* Սահակ Արծկեցի (հիշատակվում է 1698-ին)
* Հովհաննես Կեծուկ (հիշատակվում է 1699 – 1704-ին)
* Հայրապետ Ա Փայխեցի (հիշատակվում է 1706-ին)
* Գրիգոր Գավաշեցի (հիշատակվում է 1707, 1711)
* Հովհաննես Հայոցձորեցի (հիշատակվում է 1720-ին)
* Գրիգոր Հիզանցի (հիշատակվում է 1725-ին)
* Բաղդասար Բաղիշեցի (հիշատակվում է 1735 – 1736-ին)
* Նիկողայոս Սպարկերտցի (1736 – 1751)
* Գրիգոր (մոտ 1751 – 1761)
* Թովմա Բ Աղթամարցի (մոտ 1761 – 1783)
* Կարապետ Ղռըմֆասմենց (1783 – 1787)
* Մարկոս Շատախեցի (1788 – 1791)
* Թեոդորոս (հիշատակվում է 1792 – 1794-ին)
* Միքայել (հիշատակվում է 1796-ին)
* Կարապետ (մահ. մոտ 1813)
* Խաչատուր Ա Վանեցի (1813 – 1814)
* Կարապետ (մահ. մոտ 1823)
* Հարություն (մահ. մոտ 1823)
* Հովհաննես Շատախեցի (1823 – 1843)
* Խաչատուր Մոկացի (մոտ 1844 – 1851)
* Գաբրիել Շիրոյան (1851 – 1857)
* Պետրոս Բյուլյուլ (1858 – 1864)
* Խաչատուր Բ Շիրոյան (1864 – 1895)

*
Կատեգորիա:Հայերի ցանկեր
Կատեգորիա:Ցանկեր:Կրոն
Բլուի (շուն)

**Բլուի** (, ), էգ ավստրալիական հովվաշուն, որը պատկանել է Վիկտորիա նահանգի Ռոչեսթեր բնակավայրում ապրած Լես և Ռոզալի Հոլերին։ Շունը եղել է Գինեսի ռեկորդակիր՝ որպես երբևէ ապրած ամենածեր շունը, մինչև 2023 թվականին նրան գերազանցել է Բոբին (Պորտուգալիա)

## Երկարակեցություն
Համաձայն Գինեսի ռեկորդների գրքի՝ Բլյուին (1910–1939) ապրել է 29 տարի, 5 ամիս, մինչև էֆթանազիայի ենթարկվելը։ Այդ ժամանակ նա եղել է երբևէ հաստատված ամենածեր շունը։

Երեք շնատերեր ևս հավակնել են իրենց շների՝ Մաքսի, Մեգիի և Բելլայի երկարակեցությանը, սակայն այդ պնդումները անկախ փորձագետները չեն ստուգել։

Բլուիի, ինչպես նաև, ըստ հաղորդումների, 32 տարի 12 օր ապրած մեկ այլ շան՝ լաբրադոր ռետրիվերի և ավստրալիական հովվաշան խառնուրդ Չիլայի տարիքը ստիպել է ուսումնասիրել ավստրալական հովվաշների երկարակեցությունը՝ պարզելու, թե արդյոք այդ ցեղատեսակը կարող է ունենալ բացառիկ երկարակեցություն։ 100 շների մասնակցությամբ հետազոտության արդյունքում ստացվել է 13,41 տարի միջին երկարակեցություն՝ 2,36 տարի ստանդարտ շեղումով։ Հետազոտությունը եզրակացրել է, որ թեև ավստրալիական հովվաշները միջին հաշվով ապրում են գրեթե մեկ տարի ավելի երկար, քան նույն քաշային կարգի այլ ցեղատեսակների շների մեծ մասը, և՛ Բլուիի, և՛ Չիլայի դեպքերը պետք է դիտարկվեն որպես ոչ բնորոշ բացառություններ, այլ ոչ թե որպես ամբողջ ցեղատեսակի ընդհանուր երկարակեցության ցուցիչներ։

## Ծանոթագրություններ

Կատեգորիա:Կենդանական աշխարհի ռեկորդակիրներ
Կատեգորիա:Հայտնի շներ
Խնձորենու ժանգ

**Խնձորենու ժանգ** (), ժանգասնկային  հիվանդություն։

## Նկարագրություն
Հարուցիչն  ուրեդինայինների կարգի բազիդիաոր սնկերի դասի սունկն է։ Հիվանդությունը տարած է Տավուշի, Սյունիքի, ավելի քիչ՝ Լոռու  մարզերում։ Ժանգով վարակվում են խնձորենու տերևները, մի ամյա շիվերը, պտուղները։ Գարնան վերջին վարակված տերևների վրա առաջանում են ժանգադեղնավուն կլոր բծեր։ Բծի հակառակ կողմում առաջանում են փնջաձև կարճ թելիկներ։ Բծեր առաջանում են նաև վարակված պտղի և շիվերի վրա։ Սնկի միցելիումն աստիճանաբար խորանալով՝ ծառի ճյուղերի մեջ դառնում է բազմամյա և, տարեցտարի քայքայելով  բնափայտային մասը, բծերը վեր են ածվում բաց մեծ խոցերի, և ճյուղերը քամուց կոտրվում են։ Խնձորենու ժանգը տարածված է գիհու անտառների մոտ գտնվող խնձորենու տնկարաններում և նորատունկ այգիներում։ Աշնան սկզբին էցիդոսպորները տեղափոխվում են գիհու վրա և վարակում ճյուղերը՝ առաջացնելով ճյուղերի հաստացում։

## Պայքարի միջոցառումները
Տնկարանները և այգիները անհրաժեշտ է հիմնել գիհու անտառներից հեռու, ծառերը սրսկել սնկասպաններով՝ ծաղկաթափից հետո  2–3 անգամ` 10–12 օր ընդմիջումով։

## Տես նաև

* Ժանգ
* Ժանգասնկեր
Խանզիր

**Խանզիր** (), արաբերեն բառ, որը նշանակում է ընտանի խոզ և որոշ փոփոխություններով օգտագործվում է նաև որոշ այլ լեզուներում։ Այն նաև անհատականացված անուն է,  տրվել է Աֆղանստանի Քաբուլ քաղաքի կենդանաբանական այգում ցուցադրված հայտնի չինական խոզին։ Այս կենդանին հայտնի է որպես միայնակ խոզ Աֆղանստանում և գրեթե բոլոր իսլամական երկրներում, որտեղ խոզի մսի վաճառքը չի կիրառվում։ Աղֆանստանում այլևս խոզաբուծարաններ չկան։

2002 թվականին Չինաստանը Խանզիրին հանձնել է Քաբուլի կեդանաբանական այգուն։ Նա զույգ խոզերից մեկն էր, սակայն ուղեկիցը հետագայում մահանում է։

Խոզի՝ որպես «Աֆղանստանի միայնակ խոզ» կարգավիճակը միջազգային ուշադրության է արժանացել 2009 թվականի մայիսին, երբ կարանտինացվել է։ Այս քայլը ձեռնարկվել է ի պատասխան ''H1N1 գրիպի համաճարակի'' (*խոզի գրիպի*) համաշխարհային բռնկման ժամանակ այցելուների մտահոգությունների։ Քաբուլի կենդանաբանական այգու տնօրեն Ազիզ Գյուլ Սաքիբը բացատրել է, որ Խանզիրն իրականում «ուժեղ և առողջ» էր՝ նշելով, որ «միակ պատճառը, որ մենք նրան կարատինացրինք, այն էր, որ աֆղանցիները շատ բան չգիտեն խոզի գրիպի մասին, ուստի, երբ նրանք խոզ են տեսնում, անհանգստանում են և կարծում են, որ հիվանդանալու են»։ Երկու ամիս անց խոզը կարանտինից դուրս է եկել։

## Ծանոթագրություններ

Կատեգորիա:Խոզեր
Կատեգորիա:Խոզերի ցեղեր
Կատեգորիա:Կենդանիներ այբբենական կարգով
Ջեսիկա Կարլսոն

**Ջեսիկա Կարլսոն** (,), ամերիկացի դերասանուհի։

## Կենսագրություն
Ջեսիկա Կարլսոնը ծնվել է Նյու Յորքում, ԱՄՆ-ում։ Նրա հայրը՝ Դևիդը, UBS-ի և Morgan Stanley-ի կարիքների համար ամերիկյան առևտրային ընկերության նախկին ղեկավարն էր։ Ջեսիկան ավարտել է Միլթոնի ակադեմիան, Ուեսլեյան համալսարանը, The New School-ը, ինչպես նաև դասընթացներ է անցել Լի Ստրասբերգի թատերական ինստիտուտում։

Նա մարմնավորել է Լիզել Մեմինգերին «Գրքի գողը» գրքի մոտիվներով նկարահանված «Teen Book Video Awards 2006» թրիլլերում։ 2007 թվականին նա իր դերասանական դեբյուտը  իրականացրել է «Կապույտ զգեստ» ֆիլմում։ 2009 թվականի հոկտեմբերի 22-ին թողարկվեց «Մի վամպիրի պատմություն» ֆիլմերի եռերգության առաջին ֆիլմը, որտեղ Ջեսիկան խաղում էր Ռեբեկա անունով կապիկ աղջկա դերը։ Նա խաղացել է Լորիի դերը «Brighton Beach Memoirs» ներկայացման մեջ Լարչմոնտի Էմելին թատրոնում։

2019 թվականին թողարկվեց նրա մասնակցությամբ՝ «Մարդ անտառում» ֆիլմը։

Ամուսնացած չի, ապրում է Նյու Յորքում։

## Ֆիլմագրություն

## Մրցանակներ և անվանակարգեր
* 2010 թվականին «Մի վամպիրի պատմություն» ֆիլում արժանացել է «Երկրորդ պլանի լավագույն դերասանուհի» անվանակարգում «Երիտասարդ դերասան» մրցանակի։

## Ծանոթագրություններ

## Արտաքին հղումներ
* 

Կատեգորիա:1992 ծնունդներ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Դերասաններ այբբենական կարգով
Կատեգորիա:Դերասանուհիներ այբբենական կարգով
Կատեգորիա:Երեխա դերասաններ
Կատեգորիա:Կինոդերասաններ
Rainbow (երգ, Սիա)

«**Rainbow**», ավստրալացի երգչուհի Սիայի երգը, որը թողարկվել է 2017 թվականի սեպտեմբերի 15-ին որպես «*[[My Little Pony կինոյում]]*» մուլտֆիլմի սաունդթրեքի գլխավոր երգ։ Ֆիլմում երգը կատարում է Պեգասը՝ Սերենադա Տրել անունով երգչուհին (հնչյունավորել է Սիան)։

## Երաժշտական տեսահոլովակ
«Rainbow»  երգի տեսահոլովակը թողարկվել է 2017 թվականի սեպտեմբերի 15-ին։ Տեսահոլովակը նկարահանել Է Դենիել Ասքիլը՝ Ռայան Հեֆինգթոնի խորեոգրաֆիայով և Մեդդի Զիգլերի մասնակցությամբ։ Կադրերի միջև, որտեղ Սերենադա Տրելը հանդես է գալիս հանդիսատեսի բազմության համար, Զիգլերը միայնակ պարում է ջրի բարակ թաղանթով ծածկված բեմում, Սերենադա Տրելի բաշը հիշեցնող կեղծամով, և հաջողությամբ պայքարում ու հաղթում է տարերքին։

## Քննադատություն
«Rainbow» երգը արժանացել է քննադատների դրական գնահատականին։ Billboard -ից Բրայան Ռոլլին երգը համարել է «ոգենչող»՝ ասելով. «Ավստրալացի փոփ աստղը խուսափում է անցյալի հիթերի վոկալ ակրոբատիկայից, ինչպիսին է «Chandelier»-ը՝ հօգուտ ցածրակարգ հուքի և հիպնոսացնող բիթի, բայց այն հնչում է նույնքան հզոր և ոգեշնչված, որքան նախկինում։ Նա պահպանում է անկողմնակալ, լավատես ոգին, որը բարձրացնում են նրա լավագույն երգերը, երգում է. «Ես տեսնում եմ ծիածանը քո արցունքների մեջ, երբ արևը դուրս է գալիս»։ MTV-ից Հիլարի Հյուզն ասել է. «Rainbow»-ն ունի Սիայի աստղային սինգլի բոլոր նշանները՝ հնարավորությունների ընդլայնում, վարելու ռիթմ և վարակիչ մեղեդի»։ Hollywood Լայֆ-ից Գաբրիելա Գինսբերգը ասել է, որ երգը «ուղղակի հիասքանչ է»։

## Ծանոթագրություններ

Կատեգորիա:Սիայի երգեր
Էդուարդ Սարգիսով

**Էդուարդ Հրաչիկի Սարգիսով** (), հայկական ծագմամբ ֆուտբոլիստ, ֆուտբոլային մարզիչ, ԽՍՀՄ սպորտի վարպետ (1991)։

## Կարիերա
### Ակումբային
«Չեռնոմորեց» ՄՊՄԴ-ի սան է։ Առաջին մարզիչը եղել է Անատոլի Իվանովիչ Բուտկովը։ Սարգիսովին ֆուտբոլային դպրոց է բերել հայրը, որն ինքն էլ ժամանակին խաղացել էր «Ցեմենտում»։

Վորոշիլովգրադի գիշերօթիկ դպրոցի հասակակիցների հետ խաղում նրան նկատել են հյուրերի մարզիչները և կանչել իրենց մոտ։ 1989 թվականին, ինտերնատն ավարտելուց հետո, վերադարձել է Նովոռոսիյսկ։ 1990 թվականին տեղափոխվել է ԽՍՀՄ Բարձրագույն խմբի Երևանի «Արարատ»  ակումբ։ Թիմի հետ 1991 թվականին լիգայում զբաղեցրել է 7-րդ տեղը, դուրս է եկել ԽՍՀՄ գավաթի 1990/91 խաղարկության կիսաեզրափակիչ։ Հույս է ունեցել շարունակել խաղալ «Արարատում», ևս երեք տարվա պայմանագիր է կնքել, սակայն միութենական առաջնությունը դադարել է գոյություն ունենալ։ Շուտով նրա մոտ էր Դոնեցկի «Շախտյորը» տեխափոխվելուն, բայց Նովոռոսիյսկի ակումբի փոխնախագահ Վլադիմիր Բուտը խաղացողին համոզել է վերադառնալ հարազատ թիմ։ Ռուսաստանի առաջնությունում նորամուտը նշել է 1992 թվականին Նովոռոսիյսկի «Գեկրիսի» կազմում։ Այնտեղ, արդեն «Չեռնոմորեց» անվան տակ, խաղացել է Ռուսաստանի բարձրագույն լիգայում 1995 թվականին։ 1996-1998 թվականներին խաղացել է «Կուբանում»։ 2000 մրցաշրջանն անցկացրել է «Ժեմչուժինա»-ում։

### Մարզչական
2006 թվականին սկսել է աշխատել որպես «Չեռնոմորեցի» գլխավոր մարզչի օգնական, տարեվերջին գլխավորել է թիմը, սակայն կարճ ժամանակով։ 2007 թվականին ղեկավարել է «Սպարտակ-ՈՒԳՊ» ակումբը։ 2008 թվականն անցկացրել Է որպես Ռուսաստանի բրազիլական ֆուտբոլի դպրոցի ավագ մարզիչ։ 2009 թվականին վերադարձել է աշխատանքի որպես գլխավոր մարզչի օգնական «Չեռնոմորեց»-ում, որտեղ այնուհետև՝ մայիսից հունիս, Նիկոլայ Յուժանինի հրաժարականից հետո եղել է պաշտոնակատար։ 2011 թվականին գլխավորել է երկրորդ դիվիզիոնում նորամուտը նշող «Սլավյանսկի» ակումբը։ 2013 թվականի հուլիսից մինչև 2015 թվականի հունվարի 2-ը եղել է «Վիտյազ» (Կրիմսկ) ֆուտբոլային ակումբի գլխավոր մարզիչ։ 2015 թվականի ամռանը կրկին վերադարձել է հարազատ «Չեռնոմորեց»՝ որպես գլխավոր մարզիչ։

2022 թվականի հոկտեմբերի 17-ին գլխավորել է Պավլովսկայա ստանիցայի «Կուբան Հոլդինգ» ակումբը, որի հետ կնքել է երկարաժամկետ պայմանագիր։

## Ձեռքբերումներ
; «Չեռնոմորեց»
* Ռուսաստանի առաջին լիգայի հաղթող - 1993 («Արևմուտք» տարածաշրջան), 1994.

## Ծանոթագրություններ

Կատեգորիա:Հայ ֆուտբոլային մարզիչներ
Կատեգորիա:Հայ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ԽՍՀՄ սպորտի վարպետներ
Կատեգորիա:Արարատի ֆուտբոլիստներ
Կատեգորիա:Կուբանի ֆուտբոլիստներ
Մարսելո Դևանի

**Մարսելո Ալեսանդրո Դևանի** (, ),  արգենտինացի ֆուտբոլիստ, որը հանդես է եկել կիսապաշտպանի դիրքում։ Հայաստանի հավաքականի արգենտինացի սակավաթիվ նատուրալիզացված ֆուտբոլիստներից մեկը։

## Կենսագրություն
Ծնվել է Արգենտինայում։ Հանդես է եկել արգենտինական «Դեպորտիվո Արմենիո» և «Խուվենտուդ Անտոնիանա» ակումբներում և հայկական «Երևան» ակումբում։ 1999 թվականի Հայաստանի Գավաթի խաղարկությունում 1999 թվականի ապրիլի 30-ին կայացած քառորդ եզրափակչում «Կիլիկիայի» դեմ խաղում աչքի է ընկել մեկ գոլով («Երևանը» պարտվել է 1:2 հաշվով, բայց դուրս է եկել կիսաեզրափակիչ)։

1999 թվականի օգոստոսի վերջին ստացել է Հայաստանի քաղաքացիություն՝ ձեռք բերելով Հայաստանի հավաքականում հանդես գալու իրավունք։ 1999 թվականին մասնակցել է ընդամենը երկու հանդիպման՝ սեպտեմբերի 4-ին Ռուսաստանի դեմ (պարտություն 0։ 2) և սեպտեմբերի 8-ին Ֆրանսիայի դեմ (պարտություն 2:3)։

## Ծանոթագրություններ

## Արտաքին հղումներ
* 

Կատեգորիա:Արգենտինացի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Մարիո Բիոնդի

**Մարիո Բիոնդի** (ծնվ. **Մարիո Ռաննո**, իտալերեն` **Mario Biondi, Mario Ranno.** ), իտալացի երգիչ։ Վերցրել է բեմական անունն իսկ իր հոր՝ նույնպես երգիչ Ջուզեպպե Ռաննոյի, ով հանդես է եկել Ստեֆանո Բիոնդի անունով։

## Կյանքի վաղ շրջան
Մարիո Բիոնդին ծնվել է Իտալիայի Կատանիա քաղաքում։ Ծնողները  տեղացի սիցիլիացիներ էին։ Նա սիրված երգչի որդի է, երիտասարդ տարիներին երգել է տարբեր փոքր երգչախմբերում։ Բիոնդին կրքոտ սեր ուներ սոուլի հանդեպ և եռանդով ու նվիրվածությամբ պարապում էր՝ լսելով ու նմանակելով Լու Ռոլսի, Ալ Ջարոյի և Այզեք Հեյեսի ձայնագրությունները՝ ի թիվս այլոց։ Իր գեղարվեստական աճի հարցում նա կարևորել է հատկապես ընկերությունը համաքաղաքացի Ջաննի Բելլայի հետ։ 1988 թվականին Մարիոն հանդես է եկել որպես Ռեյ Չարլզի մեծ աջակից։

Տարիներ անց նա համերգային շրջագայություններում ուղեկցել է Ֆրանկո Կալիֆանոյին, Պեպինո դի Կապրիին, Ֆրեդ Բոնգուստոյին, Ռոզարիո Ֆիորելլոյին և այլոց։

## Կարիերա
Իտալացի և միջազգային արտիստների հետ երկար համագործակցելուց, ինչպես նաև ոչ մեծ ծավալով դիսկո երաժշտություն թողարկելուց հետո Բիոնդին վերջապես նշանակալի հաջողության է հասել 2006 թվականին՝ ձայնագրման Schema Records ֆիրմայում թողարկելով *Handful of Soul* ալբոմը։ Նրա խորը և ջերմ ձայնը հիշեցնում է սոուլի և ռիթմ ընդ բլյուզ երաժշտության մեծ մեկնաբան-կատարողներին։ 2007 թվականին Մարիոն թողարկեց կրկնակի սկավառակ, որը պարունակում էր կենդանի կատարումների ձայնագրություններ և վերնագրված էր *«Ես քեզ ավելի շատ եմ սիրում LIVE»* : 2010 թվականին էլ թողարկեց *Yes You (Live)* ալբոմը, որին 2011 թվականին հաջորդեց *Due* կրկնակի CD ալբոմը, 2013 թվականին՝ *SUN*-ը և *Mario Christmas*-ը, 2015 թվականի մայիսի 5-ին՝ *Beyond -ը*, որը ներառում էր բազմաթիվ սիրված երգեր, դրանց թվում՝ նաև «Love is a temple»-ը։

## Սկավառակագրություն
[մինի| Մարիո Բիոնդին և High Five Quintet-ը [Տաորմինայում 2007 թվականի հունիսին]]

* 2006. *Handful of Soul*
* 2007. *I Love You More (Live) /* *Ես քեզ ավելի շատ եմ սիրում (կենդանի կատարումների ձայնագրություններ)*
* 2010. *If /* *Եթե*
* 2010. *Yes You (Live) /* *Այո դու (կենդանի կատարումների ձայնագրություններ)*
* 2011. *Due*
* 2013 *Sun / Արև*
* 2013. *Mario Christmas /* *Մարիո.* *Սուրբ Ծնունդ*
* 2015. *Beyond /* *Այն կողմում*
* 2016. *Best of Soul / Սոուլի լավագույնը*
* 2018: *Brasil /* *Բրազիլիա*
* 2021. *Dare /* *Համարձակվել*
* 2022. *Romantic /* *Ռոմանտիկ*

## Ծանոթագրություններ

## Արտաքին հղումներ
* Պաշտոնական կայք
* Schema Records
* Մարիո Բիոնդիի ֆեյսբուք
* Mario Biondi-ի MySpace
* «Սա այն է, ինչ դու ես»՝ տեսահոլովակ և բառեր 
* L'Huffington Post «Musica. Mario Biondi ներկայացնում է Sun, «un disco per celebrare la vita» (ՏԵՍԱՆՅՈՒԹ)» թվագրված 2013 թվականի հունվարի 29-ին
* «Sun», e Mario Biondi vola nel mondo sulle ali del soul, թվագրված 5 փետրվարի 2013 թ. 
* http://www.instagram.com/mariobiondiofficial/

Կատեգորիա:Իտալացի երգիչներ
Կատեգորիա:21-րդ դարի երգիչներ
Կատեգորիա:Ապրող անձինք
Կատեգորիա:1971 ծնունդներ
Կատեգորիա:Իտալացի կոմպոզիտորներ
Կատեգորիա:Հնչյունավորողներ
Էնրիկե Բալյեստերոս

**Էնրիկե Բալյեստերոս** (, ), ուրուգվայցի ֆուտբոլիստ, դարպասապահ, 1930 թվականի աշխարհի չեմպիոն, 1935 թվականի Հարավային Ամերիկայի չեմպիոն։

## Կենսագրություն
Իր կարիերայի մեծ մասն անցկացրել է մայրաքաղաքային «Ռամպլա Խունիորսում», որի հետ նվաճել է ակումբի համար մինչ օրս միակ չեմպիոնական տիտղոսը։ Կարիերայի վերջին երեք մրցաշրջաններում հանդես է եկել «Պենյարոլի» կազմում և երեք անգամ էլ օգնել է իր թիմին հաղթել երկրի առաջնությունում։

Բալյեստերոսը Ուրուգվայի հավաքականի հիմնական դարպասապահն էր, որը 1930 թվականին դարձել է աշխարհի առաջին չեմպիոնը։ Նա անցկացրել է բոլոր հանդիպումները, այդ թվում՝ եզրափակիչը Արգենտինայի հավաքականի դեմ։ Առաջնության մեկնարկից առաջ առաջին համարը տրվել է Անդրես Մասալիին, սակայն մարզչական շտաբի կամային որոշմամբ վերջինս առաջնության մեկնարկից քիչ առաջ հեռացվել էր հավաքականի կազմից ոչ կարգապահ պահվածքի համար, ինչը Բալյեստերոսին հնարավորություն է տվել ներկայանալու։

Էնրիկե Բալյեստերոսը հիմնական դարպասապահն էր 1935 թվականին Հարավային Ամերիկայի հավաքականի համար հաղթական առաջնությունում։ 1937 թվականին Բալյեստերոսը մասնակցել է նաև մայրցամաքային առաջնությանը, որտեղ բազայում տեղի համար վիճել է «Ուոնդերերս»-ի Խուան Բեսուսոյի հետ։

## Տիտղոսներ
* Ուրուգվայի չեմպիոն (4) - 1927, 1935, 1936, 1937
* Աշխարհի չեմպիոն (1) - 1930
* Հարավային Ամերիկայի չեմպիոն (1) - 1935
* Նյուտոնի գավաթ (1) - 1930

## Ծանոթագրություններ

## Արտաքին հղումներ
* 

Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ռեֆորմիստների կուսակցություն

**Ռեֆորմիստների կուսակցություն**, հայկական քաղաքական կուսակցություն։ Հիմնադրվել է 2016 թվականի հուլիսին՝ Վահան Բաբայանի կողմից։

## Պատմություն
Վահան Բաբայանը Ռեֆորմիստների կուսակցության նախագահ է ընտրվել 2016 թվականի հուլիսին կայացած հիմնադիր համագումարի ժամանակ։ Բաբայանը նախկինում եղել է «Բարգավաճ Հայաստան» կուսակցության անդամ և 2012 թվականի Հայաստանի խորհրդարանական ընտրություններից հետո «Բարգավաճ Հայաստան» ընտրացուցակով պատգամավոր է եղել Ազգային ժողովում։ 2016 թվականի մարտի 10-ին Բաբայանը հաստատել է, որ դուրս է գալիս «Բարգավաճ Հայաստան» կուսակցությունից։

Բաբայանը հայտարարել է Ռեֆորմիստների կուսակցության՝ 2017 թվականի խորհրդարանական ընտրություններին մասնակցելու մտադրության մասին և պաշտպանել է «Ծառուկյան» դաշինքի հետ նախընտրական դաշինք կազմելու գաղափարը։ Սակայն, ի վերջո, կուսակցությունը չի մասնակցել և պաշտոնապես պաշտպանել է Սերժ Սարգսյանին և Հայաստանի Հանրապետական կուսակցությանը։

Կուսակցությունը մասնակցել է 2018 թվականի Երևանի ավագանու ընտրություններին, սակայն չի կարողացել ստանալ Երևանի ավագանու որևէ մանդատ՝ հավաքելով ժողովրդի ձայների ընդամենը 0,22%-ը։ Կուսակցությունը Երևանի քաղաքապետի թեկնածու է առաջադրել Արտակ Ավետյանին։

2020-2021 թվականների հայաստանյան բողոքի ակցիաների ժամանակ կուսակցության անդամները հանրահավաք են անցկացրել՝ պահանջելով վարչապետ Նիկոլ Փաշինյանի հրաժարականը։ Վահան Բաբայանը շարունակել է թերահավատորեն վերաբերվել Փաշինյանին և ակտիվորեն աջակցել նախկին նախագահ Սերժ Սարգսյանին։

## Գաղափարախոսություն
Կուսակցությունը աջակցում է Հայաստանի տնտեսական զարգացմանը և կարծում է, որ երկիրը կարող է դառնալ տարանցիկ հանգույց Եվրոպայի և Ասիայի միջև «Գոտի և ճանապարհ» նախաձեռնության միջոցով։ Երևանի ավագանու ընտրություններից առաջ կուսակցությունը հանդես էր գալիս հանրային տրանսպորտի և աղբահանության բյուջեի ավելացման, քաղաքային երթևեկության կրճատման, ավելի շատ կայանատեղերի և հեծանվային ուղիների ստեղծման և նոր հանրային պարկերի ստեղծման օգտին։ Կուսակցությունը դեմ է մարիխուանայի օրինականացմանը։

## Ծանոթագրություններ

## Արտաքին հղումներ
* Կուսակցությունը Ֆեյսբուքում

Կատեգորիա:Հայաստանի կուսակցություններ